ddrg/super_eurlex huggingface dataset:
Euroopa Liidu Teataja L 305 , 22/11/2003 Lk 0005 - 0006



Komisjoni määrus (EÜ) nr 2054/2003, 21. november 2003, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse) lisa (Mantequilla de l'Alt Urgell y la Cerdanya või Mantega de l'Alt Urgell i la Cerdanya) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 806/2003, [2] eriti selle artikli 6 lõikeid 3 ja 4, ning arvestades järgmist: (1) Kooskõlas määruse (EMÜ) nr 2081/92 artikliga 5 on Hispaania saatnud komisjonile taotluse nimetuse "Mantequilla de l'Alt Urgell y la Cerdanya" või "Mantega de l'Alt Urgell i la Cerdanya" registreerimiseks päritolunimetusena. (2) Kooskõlas kõnealuse määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja eelkõige sisaldab kõiki artikli 4 kohaselt nõutud andmeid. (3) Komisjonile ei ole pärast käesoleva määruse lisas osutatud nimetuse avaldamist Euroopa Liidu Teatajas [3] esitatud ühtegi määruse (EMÜ) nr 2081/92 kohast vastuväidet. (4) Seepärast võib kõnealuse nimetuse kanda kaitstud päritolunimetuste ja geograafiliste tähiste registrisse ning võtta kaitstud päritolunimetusena kaitse alla ühenduse tasandil. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1979/2003 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetus lisatakse määruse (EÜ) nr 2400/96 lisasse ja kantakse kaitstud päritolunimetustena määruse (EMÜ) nr 2081/92 artikli 6 lõikega 3 ette nähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub 20. päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. november 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] ELT L 122, 16.5.2003, lk 1. [3] ELT C 56, 11.3.2003, lk 2 (Mantequilla de l'Alt Urgell y la Cerdanya või Mantega de l'Alt Urgell i la Cerdanya). [4] EÜT L 327, 18.12.1996, lk 11. [5] ELT L 294, 12.11.2003, lk 5. -------------------------------------------------- LISA ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Õlid ja muud rasvad HISPAANIA Mantequilla de l'Alt Urgell y la Cerdanya või Mantega de l'Alt Urgell i la Cerdanya (kaitstud päritolunimetus). --------------------------------------------------
Euroopa Liidu Teataja L 317 , 02/12/2003 Lk 0022 - 0023



Komisjoni määrus (EÜ) nr 2112/2003, 1. detsember 2003, millega parandatakse määrust (EÜ) nr 1334/2003 mitmete mikroelementide gruppi kuuluvate söödalisandite lubamistingimuste muutmise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud määrusega (EÜ) nr 1756/2002 [2]), eeskätt selle artikleid 3, 9d ja 9e, ning arvestades järgmist: (1) Komisjoni määruse (EÜ) nr 1334/1999 [3] lisas on üks kirjaviga, mis tuleks parandada. (2) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1334/2003 lisa muudetakse käesoleva määruse lisas ettenähtud viisil. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. detsember 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 187, 26.7.2003, lk 11. -------------------------------------------------- LISA Rubriigi "E1 Raud (Fe)" söödalisandite nimekiri asendatakse järgmisega: "EÜ nr | Element | Söödalisand | Keemiline valem ja kirjeldus | Elemendi maksimumkogus täissöödas (mg/kg) või mg/päevas | Muud sätted | Loa kehtivusaja lõpp | Mikroelemendid E 1 | Raud-Fe | Raud(II)karbonaat | FeCO3 | Lambad: kokku 500 mg/kg täissöödas Lemmikloomad: kokku 1 250 mg/kg täissöödas Sead põrsad kuni ühe nädalani enne võõrutamist 250 mg/päevasmuud sead: kokku 750 mg/kg täissöödasMuud liigid: kokku 750 mg/kg täissöödas | | Tähtajatu | Raud(II)kloriid, tetrahüdraat | FeCl2·4H2O | | Raud(III)kloriid, heksahüdraat. | FeCl3·6H2O | | Raud(II)tsitraat, heksahüdraat | Fe3(C6H5O7)2·6H2O | | Raud(II)fumaraat | FeC4H2O4 | | Raud(II)laktaat, trihüdraat | Fe(C3H5O3)2·3H2O | | Raud(III)oksiid | Fe2O3 | | Raudsulfaat, monohüdraat | FeSO4·H2O | | Raudsulfaat, heksahüdraat | FeSO4·7H2O | | Aminohappehüdraatide raud(II)kelaat | Fe(x)1-3·nH2O (x = hüdrolüüsitud sojavalgust saadud aminohappe anioon) Molekulmassiga mitte üle 1500" | | --------------------------------------------------
Euroopa Liidu Teataja L 235 , 23/09/2003 Lk 0006 - 0007



Komisjoni määrus (EÜ) nr 1665/2003, 22. september 2003, millega täiendatakse määruse (EÜ) nr 2400/96 lisa (Clementine del Golfo di Taranto, Mela Val di Non ja Clementinas de las Tierras del Ebro või Clementines de les Terres de l'Ebre) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 692/2003, [2] eriti selle artikli 6 lõikeid 3 ja 4, ning arvestades järgmist: (1) Vastavalt määruse (EMÜ) nr 2081/92 artiklile 5 on Itaalia esitanud komisjonile taotluse nimetuse Clementine del Golfo di Taranto registreerimiseks geograafilise tähisena ja nimetuse Mela Val di Non registreerimiseks päritolunimetusena ning Hispaania on esitanud komisjonile taotluse nimetuse Clementinas de las Tierras del Ebro või Clementines de les Terres de l'Ebre registreerimiseks geograafilise tähisena. (2) Vastavalt kõnealuse määruse artikli 6 lõikele 1 on leitud, et taotlused on vastavuses ja hõlmavad eelkõige kõiki artiklis 4 ettenähtud andmeid. (3) Pärast käesoleva määruse lisas loetletud nimetuste avaldamist Euroopa Liidu Teatajas [3] ei ole komisjonile saadetud ühtegi vastuväidet määruse (EMÜ) nr 2081/92 artikli 7 tähenduses. (4) Seepärast tuleks kõnealused nimetused kanda kaitstud päritolunimetuste ja kaitstud geograafiliste tähiste registrisse ning võtta kaitstud päritolunimetuste või kaitstud geograafiliste tähistena kaitse alla ühenduse tasandil. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1491/2003 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetused lisatakse määruse (EÜ) nr 2400/96 lisasse ja kantakse kaitstud päritolunimetuste või kaitstud geograafiliste tähistena määruse (EMÜ) nr 2081/92 artikli 6 lõikega 3 ettenähtud kaitstud geograafiliste tähiste ja kaitstud päritolunimetuste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. september 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] ELT L 99, 17.4.2003, lk 1. [3] EÜT C 11, 17.1.2003, lk 7 (Clementine del Golfo di Taranto).ELT C 30, 8.2.2003, lk 15 (Mela Val di Non).EÜT C 22, 19.1.2003, lk 5 (Clementinas de las Tierras del Ebro või Clementines de les Tierres de l'Ebre). [4] EÜT L 327, 18.12.1996, lk 11. [5] ELT L 214, 26.8.2003, lk 6. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Töötlemata puu- ja köögivili ITAALIA Clementine del Golfo di Taranto (kaitstud geograafiline tähis) Mela Val di Non (kaitstud päritolunimetus) HISPAANIA Clementinas de las Tierras del Ebro või Clementines de les Terres de l'Ebre (kaitstud geograafiline tähis) --------------------------------------------------
Euroopa Liidu Teataja L 097 , 15/04/2003 Lk 0029 - 0030



Komisjoni määrus (EÜ) nr 676/2003, 14. aprill 2003, millega muudetakse määrust (EÜ) nr 1334/2001 uute söödalisandite ajutise lubamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud komisjoni määrusega (EÜ) nr 1756/2002 [2]), eeskätt selle artikleid 3 ja 9r, ning arvestades järgmist: (1) Komisjoni 2. juuli 2001. aasta määrusega (EÜ) nr 1334/2001 teatavate söödalisandite ajutise lubamise kohta [3] on ajutiselt lubatud kasutada söödalisandina kaaliumdiformiaati kõnealuses määruses sätestatud tingimustel. (2) Direktiiviga 70/524/EMÜ nähakse ette, et kasvustimulaatorite lubamiseks on vajalik määrata nende ringlusse suunamise eest vastutav isik. (3) Komisjonile on teatatud, et kaaliumdiformiaadi ringlusse suunamise eest vastutav isik on vahetunud ja selleks on nüüd BASF Aktiengesellschaft. (4) Kõnealuse söödalisandi ringlusse suunamise eest vastutav isik on esitanud uusi andmeid, et saada heakskiit lisandi kõrgemale lubatud kontsentratsioonile söödas. (5) Söötade teaduskomitee on andnud soodsa hinnangu selle söödalisandi kahjutuse kohta uutel kasutustingimustel. (6) Seepärast tuleks määrust (EÜ) nr 1334/2001 vastavalt muuta. (7) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1334/2001 lisa asendatakse käesoleva määruse lisaga. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. aprill 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. [3] EÜT L 180, 3.7.2001, lk 18. -------------------------------------------------- LISA " “LISA Söödalisandi registreerimisnumber | Söödalisandi ringlusse laskmise eest vastutava isiku nimi ja registreerimisnumber | Söödalisand (kaubanimi) | Koostis, keemiline valem, kirjeldus | Loomaliik või -kategooria | Vanuse ülempiir | Miinimum-sisaldus | Maksimum-sisaldus | Muud sätted | Loa kehtivusaja lõpp | Toimeaine kogus mg-des täissööda kilogrammi kohta | Toimeaine kogus mg-des täissööda kilogrammi kohta | Kasvustimulaatorid 1 | BASF Aktiengesellschaft α DE RP 1 31401 | Kaaliumdiformiaat (FormiTM LHS) | Söödalisandi koostis: Kaaliumdiformiaat, tahke, väh. 98 %Silikaat, maks. 1,5 %Vesi maks. 0,5 %Toimeaine: Tahke kaaliumdiformiaatKH(COOH)2, CASi nr 20642-05-1 | Põrsad (võõrutatud) | 2 kuud | 6000 | 18000 | 30.6.2005 | Kaaliumdiformiaat, tahke, väh. 98 % | Nuumsead | – | 6000 | | 30.6.2005 | " --------------------------------------------------
Komisjoni määrus (EÜ) nr 1710/2003,

26. september 2003,

millega muudetakse määrust (EÜ) nr 1623/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad seoses turumehhanismidega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artiklit 33,

ning arvestades järgmist:

(1) Komisjoni määruse (EÜ) nr 1623/2000 [3] (viimati muudetud määrusega (EÜ) nr 1411/2003 [4]) III jaotise II peatükiga reguleeritakse veinist alkohoolsete jookide destilleerimise abikava rakendamist.

(2) Selles peatükis on muu hulgas sätestatud ajavahemik, mille jooksul tuleb destilleerimist alustada, ja destilleerimislepingutega hõlmatud veini kogus, mille võib destilleerida enne lõpliku heakskiitmise kuupäeva. Eelmisel veiniaastal saadud kogemuste alusel on peetud vajalikuks muuta ajavahemikku ja veini kogust.

(3) Selles peatükis on kindlaks määratud ka toodangu protsent, mille ulatuses tootjad võivad osaleda kõnealuses destilleerimises. Tuleks kindlaks määrata 2003/2004. veiniaasta protsent.

(4) Seepärast tuleks määrust (EÜ) nr 1623/2000 vastavalt muuta.

(5) Käesoleva määrusega ettenähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1623/2000 artiklit 63a muudetakse järgmiselt:

1. Lõige 1 asendatakse järgmisega:

"1. Määruse (EÜ) nr 1493/1999 artiklis 29 nimetatud lauaveini ja lauaveini valmistamiseks sobiva veini destilleerimist alustatakse iga veiniaasta 1. oktoobrist 31. detsembrini."

2. Lõike 2 esimene lõik asendatakse järgmisega:

"Lauaveini ja lauaveini valmistamiseks sobiva veini kogus, mille kohta iga tootja võib lepinguid sõlmida, on piiratud protsendimääraga, mis määratakse kindlaks ühel viimasest kolmest veiniaastast tootja deklareeritud veinitoodangu alusel, sealhulgas jooksev veiniaasta, kui selle toodang on juba deklareeritud. Tootja ei tohi selle protsendimäära arvutamiseks valitud võrdlusaastat veiniaasta jooksul muuta. 2003/2004. veiniaastal on see 25 %."

3. Lõige 7 asendatakse järgmisega:

"7. Olenemata lõikest 5, võivad liikmesriigid enne 25. jaanuari heaks kiita lepingud või deklaratsioonid koguse puhul, mis ei ületa 40 % lepingutes või deklaratsioonides nimetatud kogusest."

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates 1. oktoobrist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. september 2003

Komisjoni nimel

komisjoni liige

Franz Fischler

[1] EÜT L 179, 14.7.1999, lk 1.

[2] ELT L 122, 16.5.2003, lk 1.

[3] EÜT L 194, 31.7.2000, lk 45.

[4] ELT L 201, 8.8.2003, lk 12.

--------------------------------------------------
Komisjoni määrus (EÜ) nr 359/2003,

27. veebruar 2003,

millega muudetakse määrust (EÜ) nr 2771/1999, millega kehtestatakse nõukogu määruse (EMÜ) nr 1255/1999 üksikasjalikud rakenduseeskirjad või- ja kooreturul sekkumise osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2000, [2] eriti selle artiklit 10,

ning arvestades järgmist:

(1) Määruse (EÜ) nr 1255/1999 artikli 6 lõike 3 kolmanda lõiguga sätestatakse, et või eraladustusabi võib suurendada juhul, kui hoidlast väljaviimise ajaks on turul toimunud ettenägematu muutus halvenemise suunas, võrreldes hoidlasse paigutamise ajaga.

(2) Selle sätte rakendamiseks nähakse komisjoni määruse (EÜ) nr 2771/1999 [3] (viimati muudetud määrusega (EÜ) nr 1614/2001) [4] artikliga 38 ette, et teatavatel tingimustel suurendatakse või vähendatakse abi, kui pakkumiskutsega kindlaksmääratud, eurodes või ühisraha kasutamises mitteosalevate riikide puhul riigi vääringus väljendatud maksimumkokkuostuhind ei ole lepinguperioodi viimasel päeval sama kui alguspäeval.

(3) Kuna sekkumishinna vähendamised on määruse (EÜ) nr 1255/1999 artikliga 4 kuni aastani 2007 juba kindlaks määratud, on maksimumkokkuostuhinna ja turuhinna vähendamised prognoositavad.

(4) Ilma et see piiraks komisjoni volitusi suurendada määruse (EÜ) nr 1255/1999 artiklis 42 osutatud korras toetust või eraladustamiseks, kui artikli 6 lõike 3 kolmandas lõigus sätestatud tingimused on täidetud, tuleks määruse (EÜ) nr 2771/1999 artikli 38 lõiked 2 ja 3 kehtetuks tunnistada.

(5) Määrust (EÜ) nr 2771/1999 tuleks seetõttu vastavalt muuta.

(6) Piima- ja piimatooteturu korralduskomitee ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2771/1999 artikli 38 lõiked 2 ja 3 tunnistatakse kehtetuks.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. veebruar 2003

Komisjoni nimel

komisjoni liige

Franz Fischler

[1] EÜT L 160, 26.6.1999, lk 48.

[2] EÜT L 79, 22.3.2002, lk 15.

[3] EÜT L 333, 24.12.1999, lk 11.

[4] EÜT L 214, 8.8.2001, lk 20.

--------------------------------------------------
Euroopa Liidu Teataja L 345 , 31/12/2003 Lk 0017 - 0017



Nõukogu määrus (EÜ) nr 2319/2003, 17. detsember 2003, millega muudetakse määrust (EMÜ) nr 2075/92 toortubakaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse Euroopa majandus- ja sotsiaalkomitee arvamust, [2] võttes arvesse regioonide komitee arvamust, ning arvestades järgmist: (1) Vastavalt määruse (EMÜ) nr 2075/92 [3] artikli 13 lõikele 1 rahastatakse ühenduse tubakaalase uurimistöö ja teabelevi fondi, arvestades 2002. ja 2003. saagiaasta lisatasudest maha vastavalt 2 % ja 3 %. (2) Praegu kavandatakse toortubakaturu ühise korralduse reformi, mis hõlmab ka ühenduse tubakaalase uurimistöö ja teabelevi fondi. Uued eeskirjad ei jõustu tõenäoliselt enne 2005. aastat. Seetõttu on 2004. aastaks vaja kehtestada mahaarvestuse protsent, mis peaks sellel üleminekuajal jääma 2003. aasta tasemele. (3) Vastavalt määruse (EMÜ) nr 2075/92 artikli 13 lõike 1 kohaselt komisjoni poolt nõukogule esitatud ühenduse tubakaalase uurimistöö ja teabelevi fondi kasutamise ettekande järeldustele piisab 3 % mahaarvamisest fondi eeldatavate kulude katteks. (4) Seepärast tuleks muuta määrust (EMÜ) nr 2075/92, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2075/92 artikli 13 lõige 1 asendatakse järgmisega: "1. Asutatakse ühenduse tubakaalase uurimistöö ja teabelevi fond (edaspidi fond), mille rahastamiseks arvatakse maha: - 2 % 2002. saagiaasta lisatasust ja - 3 % 2003. ja 2004. saagiaasta lisatasudest." Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 2003 Nõukogu nimel eesistuja G. Alemanno [1] Arvamus on esitatud 16.12.2003 (Euroopa Liidu Teatajas veel avaldamata). [2] Arvamus on esitatud 10.12.2003 (Euroopa Liidu Teatajas veel avaldamata). [3] EÜT L 215, 30.7.1992, lk 70. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1). --------------------------------------------------
Euroopa Liidu Teataja L 345 , 31/12/2003 Lk 0024 - 0024



Nõukogu määrus (EÜ) nr 2324/2003, 17. detsember 2003, millega muudetakse määrust (EÜ) nr 1037/2001 (millega lubatakse otsetarbimiseks pakkuda ja tarnida teatavaid importveine, mille puhul võib olla kasutatud määruses (EÜ) nr 1493/1999 sätestamata veinivalmistusviise) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artikli 45 lõiget 2, võttes arvesse komisjoni ettepanekut ning arvestades järgmist: (1) Erandina määruse (EÜ) nr 1493/1999 [2] artikli 45 lõikest 1 lubab määrus (EÜ) nr 1037/2001 [3] importida ühendusse Ameerika veine, mille puhul on kasutatud teatavaid ühenduse eeskirjadega sätestamata veinivalmistusviise. See luba kaotab määruse (EÜ) nr 1037/2001 lisa lõike 1 punktis b nimetatud veinivalmistamisviiside osas kehtivuse 31. detsembril 2003. (2) Kuna Ameerika Ühendriikidega peetavate kahepoolsete läbirääkimistega ei jõuta lõpule enne aasta lõppemist ja vältimaks häireid kaubanduses, tuleks lubada määruse (EÜ) nr 1037/2001 lisa lõike 1 punktis b osutatud Ameerika Ühendriikide veinivalmistusviiside jätkuvat kasutamist kuni läbirääkimiste tulemusel sõlmitava lepingu jõustumiseni, kuid mitte kauem kui 31. detsembrini 2005. (3) Määrust (EÜ) nr 1037/2001 tuleks muuta sellele vastavalt, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1037/2001 artikli 1 lõike 1 teises lõigus asendatakse kuupäev "31. detsember 2003" kuupäevaga "31. detsember 2005". Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 2003 Nõukogu nimel eesistuja G. Alemanno [1] EÜT L 179, 14.7.1999, lk 1. Määrust on viimati muudetud komisjoni määrusega (EÜ) nr 1795/2003 (ELT L 262, 14.10.2003, lk 13). [2] EÜT L 145, 31.5.2001, lk 12. [3] EÜT L 145, 31.5.2001, lk 12. --------------------------------------------------
Euroopa Liidu Teataja L 227 , 11/09/2003 Lk 0003 - 0003



Komisjoni määrus (EÜ) nr 1582/2003, 10. september 2003, millega muudetakse määrust (EÜ) nr 1433/2003, milles sätestatakse nõukogu määruse (EÜ) nr 2200/96 üksikasjalikud rakenduseeskirjad seoses rakendusfondide, rakenduskavade ja finantsabiga EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 47/2003, [2] eriti selle artiklit 48, ning arvestades järgmist: (1) Komisjoni määruse (EÜ) nr 1433/2003 [3] (millega sätestatakse üleminekusätted) artikli 28 lõikes 1 määratakse kindlaks tootjaorganisatsioonide taotluste tähtaeg enne kõnealuse määruse jõustumist heakskiidetud rakenduskavade, mille kohaldamine jätkub 2004. aastal, vajalike muudatuste kohta. (2) Kontrollimine on näidanud, et kõnealune kuupäev ei vasta korralduskomiteele arvamuse saamiseks esitatud meetmele; seetõttu tuleks seda kuupäeva muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1433/2003 artikli 28 lõikes 1 asendatakse kuupäev "15. september 2003" kuupäevaga "15. oktoober 2003". Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. september 2003 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 7, 11.1.2003, lk 64. [3] ELT L 203, 12.8.2003, lk 25. --------------------------------------------------
Euroopa Liidu Teataja L 007 , 11/01/2003 Lk 0064 - 0064



Komisjoni määrus (EÜ) nr 47/2003, 10. jaanuar 2003, millega muudetakse nõukogu määruse (EÜ) nr 2200/96 I lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 545/2002, [2] eriti selle artikli 2 lõiget 3, ning arvestades järgmist: (1) Määruse (EÜ) nr 2200/96 I lisas loetletakse tarbijale värskelt tarnitavad tooted, millele on ette nähtud standardid. (2) Vastuseks teatavate tarbijate nõudmistele tulevad turule eri liiki puu- ja köögivilju sisaldavad tarbijapakendid. (3) Aus kaubandus nõuab, et samas pakendis müüdavad puu- ja köögiviljad peavad olema ühesuguse kvaliteediga. See tingib vajaduse laiendada turustusstandardite alla kuuluvate toodete loetelu, lisades sellesse muid tooteid, mis on kombineeritud müügipakendites sellesse loetelusse juba kantud toodetega. (4) Seetõttu tuleks määruse (EÜ) nr 2200/96 I lisa muuta. (5) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2200/96 I lisale lisatakse järgmine tekst: "Muud artiklis 1 osutatud tooted, kui need on kombineeritud müügipakendites netomassiga alla 3 kg vähemalt ühe sellesse lisasse juba kantud tootega." Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. jaanuar 2003 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 84, 28.3.2002, lk 1. --------------------------------------------------